نسطور

تصغير|يسار|300px|نسطور
**نسطور ** (Νεστόριος)  Nestorius عاش (386 م - 451 م) كان بطريرك القسطنطينيه من 428 مل431 م.

اراءه و وجهات نظره و تعاليمه فى علم المسيح Christology و علم مريم Mariology تسببت فى خلافات . تمت ادانته و عزله من كرسيه بمجمع افسس  يعنى المجمع المسكونى التالت ، فى سنة 431.

اتولد نسطور فى مدينة مرعش واتربا فى انطاكيه وهناك اترهّبن بدير أيروبيوس و اتتلمذ علا ايد ثيودور المصيصى.  بعد تعليمه رسموه شماس و بعدها رسموه قسيس فى كاتدرائية انطاكيه ، و اشتهر بفصاحته و قوة عظاته.

اختاره الامبراطور ثيؤدوسيوس الصغير عشان يكون بطريرك القسطنطينيه .
 
بعد ما اترسم بطريرك القسطنطينيه قالو انه فى واحده من عظاته وجه خطابه للامبراطور و قال:

"استأصل معايا الهراطقه و أنا أستأصل معاك الأعداء"

"ساعدنى فى الأرض و انا اساعدك فى السما"

كان نسطور قبل ما يقعد علا كرسى القسطنطينيه مليان غيره فى الدفاع عن الايمان المستقيم ضد الهراطقه ،  اتهم ناس كتير بالهرطقه .  قال عنه واحد من اعداءه :ان نسطور حارب كل الهرطقات عشان يمهد السبيل لهرطقته.

## آراء نسطور اللى تم اعتبارها هرطقه

تلخيص المبادئ اللى نادى بيها نسطور :

1. قال ان فى المسيح أقنوميّن منفصلين ، فرفض الاتحاد بين الناسوت و اللاهوت اتحاد مش طبيعى cataphysical union كمان رفض الاتحاد الأقنومى الكامل full hypostatic union

(الاتحاد الأقنومى يعنى أن أقنوم الله الكلمه هو نفسه اللى اتولد من العدرا أو اللى تجسد من العدرا أو اللى أخذ جسمه منها)

2. اعتبار أن العلاقة بين اللاهوت والناسوت هيا مصاحبه conjoining مش اتحاد union

3.  اعتبار أن الكلمه هو ابن الله، و أن يسوع هو ابن العدرا مريم. كان نسطور ينادى فى بدعته أن فى السيد المسيح أقنومين و شخصين و طبيعتين، فهو لما يعمل معجزات يكون ابن الله، و لما يتألم و يجوع ويعطش و يتصلب و يموت يكون ابن مريم.

4. اعتبار أن الانسان يسوع هو اللى اتألم و ان الله الكلمه ما اتألمش و ان الانسان يسوع محدود اما الله الكلمه فغير محدود

(أما تعليم بطريرك اسكندريه كيرلس يقول أن يسوع المسيح هو  الكلمه ، و  كلمة الله بحسب ألوهيته غير متألم لكن ابن الله تألم بجسمه يعنى آلام جسمه هيا آلامه و موت جسمه هو موته .

بالاتحاد بكلمة الله غير المحدود جسم يسوع المحدود مات نيابه عن الكل و زى أن ما يخص جسم يسوع  زى الميلاد و الآلام ننسبه لكلمة الله ؛ برضه ننسب غير المحدوديه ليسوع المسيح ).

5. نسطور بطريرك القسطنطينيه كان بيرفض تسمية السيده العدرا مريم حاملة الاه Theotokos و يسميها "حاملة مسيح  Christokos... يرفض لقب "ثيئوتوكوس"(حاملة الاه) ، قال أن العدرا أم المسيح بس رغم ايمانه ان المسيح الاه و ان المسيح هو الله ظهر فى الجسد زى ما مكتوب فى العهد الجديد  . كان بيقول علا العدرا مريم "خريستوتوكوس" (حاملة مسيح) Christokos. وجهة نظره ان العدرا خلفت الالاه الابن بس مش الالاه الآب. يعنى العدرا ما خلفتش الالاه الآب . و دا نفس ايمان باقى المسيحيين . مافيش مسيحى بيقول ان العدرا خلفت الآب .
 
نسطور بحكم منصبه كبطريرك القسطنطينية ابتدا ينشر آراءه و وجهات نظره فى كل مكان مستعين ببعض الاساقفه و القسس و غيرهم  .

أعداء نسطور قالو ان الشعب المسيحى فى القسطنطينيه لما سمع أقوال نسطور رفضها لعدم اتفاقها مع كلمة الله المقدسه ، و بدأو يثورو ضد نسطور اللى ازداد فى عناده و تصلّفه.

و اعداء نسطور اتهموه كمان انه حضر ليه مجموعه من الرهبان و بيّنو له ان تعاليمه غلط و انحرافها عن الايمان المستقيم، فغضب عليهم و أمر بحبسهم فى الكنيسه و كمان أمر أتباعه بنزع هدومهم و ضربهم و اهانتهم ، و ربطوهم فى عامود و راحو يضربوهم علا بطونهم.

## مجمع افسس
نسطور رفض يحضر مجمع افسس. و اسقف انطاكيه صاحب نسطور واللى معاه اتأخرو و ماحضروش بحجة الطريق طويل . بعتو تانى لنسطور رد قال مش ها ييجى غير لو جه اسقف انطاكيه و اللى معاه. مجمع افسس اصدر قرار بحرمان نسطور و اسقف انطاكيه كمان . لما وصل بطريرك انطاكيه واللى معاه عمل مجمع من 150 اسقف و اصدر قرار بحرمان كيرلس اسقف اسكندريه بس ما اتنفذش . بعد سنتين بطريرك انطاكيه و بطريرك اسكندريه اتصالحو. نسطور بطريرك القسطنطينيه مات فى منفاه فى مصر.

## الدفاع عن نسطور
* نسطور مؤمن بالوهية المسيح 
* نسطور مؤمن ان يسوع المسيح الاه و انسان
* نسطور مؤمن ان العدرا ام الابن الالاه
* نسطور مؤمن ان العدرا ماخلفتش الآب و دا نفس ايمان باقى المسيحيين
* اللى حصل له مؤامره لانه كان مكروه لانه غريب عن القسطنطينيه
* اللى حصل له مؤامره بسبب التنافس بينه و بين اسقف روما 
* اللى حصل له مؤامره بسبب التنافس بينه و بين كيرلس اسقف اسكندريه
* اللى حصل له مؤامره من اللى اتهمهم بالهرطقه فانتقمو منه باتهامه بالهرطقه
* اللى حصل له مؤامره من شوية رهبان عشان امرهم يرجعو اديرتهم بدل ما كانو  بيشتغلو كتبه و موظفين فى القصر الملكى و غيره و قاعدين مع الناس 
* اللى حصل له مؤامره سياسيه عشان عايزين يحطو واحد تانى مكانه 
* اللى حصل له مؤامره سياسيه عشان نفوذه زاد
* اللى حصل له مؤامره سياسيه عشان بقا هو اللى متحكم فى الكنيسه مش الملكه 
* اللى حصل له مؤامره سياسيه عشان رفض يبارك لبس الملكه و يحطه علا المذبح و يلبسه ليها زى ما بيبارك لبس الملك و يلبسه له.
* اللى حصل له مؤامره سياسيه عشان كان بيمنع  الستات و البنات قرايب و اصحاب الملكه و باقى الستات و البنات من الدخول للكنايس لو لبسهم مش عاجبه
* مجمع افسس غير شرعى عشان حكمه غيابى و عشان انعقد من غير بطريرك القسطنطينيه نسطور و اساقفته و قسوسه و اللى تبعه و بطريرك انطاكيه و اساقفته و قسوسه و اللى تبعه

## موت نسطور
نسطور بعد عزله قعد فى دير لكن بعد كام سنه الامبراطور اصدر قرار بنفيه لمصر فى دير فى واحه الخارجه معروف بخطورته و اتعرض فيه لهجوم عصابات و اتعور لكن عاش بعدها فتره و مات

## اضرار للكنايس
بعض الكنايس زى الكلدان و الاشوريين رفضو يعترفو بمجمع افسس اللى عزل نسطور فتم مقاطعتهم من باقى الكنايس من غير سبب

## مصادر عربيه

* تاريخ كلدو اثور (للمطران ادى شير)
* خطيب كنيسة الاعظم القديس يوحنا ذهبى الفم (الاب الياس كوية المخلصى)
* مجامع كنيسة المشرق (للاب الدكتور يوسف حبى)
* تاريخ الكنيسة السريانية ج1 (للاب البير أبونا)
* آداب اللغة الآرامية الطبعة التانيه (للاب البير أبونا)
* آباؤنا السريان (للمطران الدكتور لويس ساكو)
* الآباء الأوائل (للمطران الدكتور لويس ساكو)
* مار افرام الشماس ولاهوت الخلاص عند الآباء السريان القدام (للأب منصور ألمخلصى)
* تاريخ الكنيسة (الاب جان كمبى)
* افراهاط الحكيم (الدكتور بولس الفغالى)
* نرساى المُعلم (الدكتور بولس الفغالى)
* القديس مار نسطوريس وتعاليمه (الاب الدكتور خوشابا كوركيس)
* هل لاهوت كنيسة المشرق نسطورى (الاسقف الدكتور مار باوى سورو)

## مصادر انجليزية

* Nestorius and his teaching (by J.F. Bethune-Baker, B.D.
* Bazaar of Heraclides (by ST Nestoriuse)
* The Nestorian Churches (by Aubrey R. Vine)
* The Nestorian and their Rituals v2 (by Rev.George percy Badger)
* ST. John Chrysostom (by Donald Attwater)
* An Introduction to Christology: In the Gospels and Early Church (by Gerard H).
* The Church of the East (by D.H Mar Bawai Soro)
* Doctrine of the Incarnation (by Robert L. Ottley)
* By Foot to China – (by John M. L. Young)
* The Monks of Kublai Khan – (by Sir E. A. Wallis Budge, KT)
* The Lynching of Nestorius (by Stephen M. Ulrich)
* Nestorius_of_constantinople (by D.H Mar Bawai Soro)
* The Magazine of Christian literature
* The Ecclesiastical History of Socrates Scholasticus (by The rev. A. C. Zenos, D.d
## مصادر

تصنيف:مواليد فى سوريا
تصنيف:نسطوريه
تصنيف:وفيات فى صعيد مصر
تصنيف:لاهوتيين مسيحيين
تصنيف:مسيحيه
تصنيف:مواليد 386
تصنيف:وفيات 450